Η **Μάρια Γιαντβίγκα Κφασνιέφσκα-Μαλεσέφσκα** (πολωνικά: Maria Jadwiga Kwaśniewska-Maleszewska) (15 Αυγούστου 1913 – 17 Οκτωβρίου 2007) ήταν Πολωνή αθλήτρια του στίβου, η οποία ειδικευόταν στον ακοντισμό. Κατά τη διάρκεια του Β΄ Παγκοσμίου Πολέμου, ήταν μέρος του πολωνικού κινήματος αντίστασης.

Προσωπική ζωή
-------------

Η Κφασνιέφσκα παντρεύτηκε τρεις φορές σε όλη της τη ζωή. Ο πρώτος της γάμος ήταν το 1937 με έναν κολυμβητή, αλλά χώρισε μόνο λίγους μήνες αργότερα. Παντρεύτηκε για δεύτερη φορά μετά την απελευθέρωση της Πολωνίας, τον μηχανικό Γιούλιαν Κοζμίνσκι. Ο τελευταίος της γάμος ήταν με τον προπονητή της εθνικής ομάδας καλαθοσφαίρισης της Πολωνίας, Βουαντίσουαφ Μαλεσέφσκι, ο οποίος πέθανε το 1983.

Η Κφασνιέφσκα πέθανε στις 17 Οκτωβρίου 2007 στη Βαρσοβία της Πολωνίας, σε ηλικία 94 ετών.

Ολυμπιακοί Αγώνες 1936 στο Βερολίνο
-----------------------------------

Η Κφασνιέφσκα αγωνίστηκε για την Πολωνία στους Θερινούς Ολυμπιακούς Αγώνες του 1936, οι οποίοι διεξήχθησαν στο Βερολίνο της Γερμανίας, όπου κέρδισε το χάλκινο μετάλλιο στον ακοντισμό. Η ρίψη της στα 41,8 μέτρα την έφερε πίσω από τις Γερμανίδες Τίλι Φλάισερ και Λουίζ Κρύγκερ, οι οποίες έριξαν 45,18 και 43,29 μέτρα, αντίστοιχα.

Ο Αδόλφος Χίτλερ κάλεσε τις τρεις νικήτριες για να τις συγχαρεί. Ο Χίτλερ είπε «συγχαίρω τη μικρή Πολωνέζα», στο οποίο η Κφασνιέφσκα απάντησε «Δεν νιώθω μικρότερη από σένα». Τα γερμανικά μέσα ενημέρωσης ανέφεραν αργότερα ότι είχε δώσει συγχαρητήρια στην Πολωνία παρά στην αθλήτρια.

Β΄ Παγκόσμιος Πόλεμος
---------------------

Στο ξέσπασμα του Β΄ Παγκοσμίου Πολέμου, η Κφασνιέφσκα ζούσε στη Γένοβα της Ιταλίας, όπου προετοιμαζόταν για τους Ολυμπιακούς Αγώνες του 1940 στη Φινλανδία. Όταν άκουσε για την εισβολή της Γερμανίας στην Πολωνία, αποφάσισε να επιστρέψει στη Βαρσοβία, όπου έγινε οδηγός ασθενοφόρου, μεταφέροντας τραυματίες στρατιώτες στα νοσοκομεία.

Το 1944 πήγε στο Στρατόπεδο Διεύλευσης 121, όπου έδειξε στους φρουρούς τη φωτογραφία της με τον Χίτλερ. Μη θέλοντας να ρωτήσουν κάποιον που γνώριζε προσωπικά τον Χίτλερ, την άφησαν να μπει στο στρατόπεδο. Άρχισε να οδηγεί κρατούμενους έξω από τους στρατώνες και όταν οι φρουροί δεν την ανέκριναν, άφησε να βγουν ομάδες κρατουμένων. Στους ανθρώπους που έσωσε περιλαμβάνονταν οι Έβα Σέλμπουργκ-Ζαρεμπίνα και Στανίσουαφ Ντίγκατ.

Παραπομπές
----------

 Ο τάφος της Μάρια Κφασνιέφσκα στο Κοιμητήριο Ποβόνσκι στη Βαρσοβία.
1. 1 2  (Πολωνικά) *Internetowy Polski Słownik Biograficzny*. maria-jadwiga-kwasniewska-malaszewska-sportowiec-wiesz.
2. ↑  www.olimpijski.pl/294\_1876.html.
3. ↑  Ανακτήθηκε στις 13  Μαρτίου 2021.
4. ↑  Ανακτήθηκε στις 9  Ιανουαρίου 2022.
5. ↑  Ανακτήθηκε στις 19  Σεπτεμβρίου 2022.
6. ↑  «Sportowcy w Powstaniu Warszawskim: Maria Kwaśniewska-Maleszewska – bohaterka jednej fotografii». *www.1944.pl* (στα Πολωνικά). Ανακτήθηκε στις 19 Σεπτεμβρίου 2021.
7. ↑  «Maria Kwaśniewska - Maleszewska - Zasłużeni obywatele - O mieście - Z życia miasta - Urząd Miasta i Gminy Ostrzeszów». *www.ostrzeszow.pl*. Ανακτήθηκε στις 19 Σεπτεμβρίου 2021.
8. 1 2  «Maria Kwaśniewska and the story of a photograph | Porta Polonica». *www.porta-polonica.de* (στα Αγγλικά). Ανακτήθηκε στις 19 Σεπτεμβρίου 2021.
9. ↑  «Maria Kwaśniewska Maleszewska: Ja bym za siebie nie wyszła». *Rzeczpospolita* (στα Πολωνικά). Ανακτήθηκε στις 19 Σεπτεμβρίου 2021.
10. ↑  «Maria Kwaśniewska Talent i serce – Sportowcy dla niepodległej» (στα Πολωνικά). Ανακτήθηκε στις 19 Σεπτεμβρίου 2021.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Πολωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 32145304784578610427

 |

 |